C 94/62
FI
Euroopan unionin virallinen lehti
13.3.2023
— muuttaa riidanalaista päätöstä ja toteaa, ettei kieltäytymiselle rekisteröidä EU-tavaramerkkiä nro 18 204 993 CHERRY Passion luokan 30 tavaroille ole suhteellisia hylkäysperusteita ja että tavaramerkki rekisteröidään — velvoittaa vastaajan korvaamaan kantajan oikeudenkäyntikulut.
Kanneperusteet — Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohtaa on rikottu. — Luottamuksensuojan ja oikeusvarmuuden periaatteita on loukattu. — Euroopan parlamentin ja neuvoston asetuksen (EU) 2017/1001 94 artiklan 1 kohtaa ja 95 artiklan 1 kohtaa on rikottu.
Kanne 30.1.2023 – QN v. eu-LISA (Asia T-31/23) (2023/C 94/75) Oikeudenkäyntikieli: ranska Asianosaiset Kantaja: QN (edustaja: asianajaja H. Tagaras) Vastaaja: Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (eu-LISA)
Vaatimukset Kantaja vaatii unionin yleistä tuomioistuinta — hyväksymään kanteen; — kumoamaan riidanalaiset toimet; — velvoittamaan vastaajan maksamaan 4 000 euroa vahingonkorvausta; — velvoittamaan vastaajan korvaamaan oikeudenkäyntikulut kokonaisuudessaan.
Oikeudelliset perusteet ja pääasialliset perustelut Perustellakseen kanteensa, jossa vaaditaan kumoamaan 5.8.2022 tehty vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin viraston (eu-LISA) päätös, jossa vahvistetaan kantajaa koskeva vuoden 2021 arviointikertomus, kantaja vetoaa kuuteen kanneperusteeseen.
1) Ensimmäinen kanneperuste, joka perustuu perusteluvelvollisuuden laiminlyöntiin sillä perusteella, että riidanalaiset toimet eivät ole johdonmukaisia erityisesti arviointikertomukseen sisältyvien aritmeettisten pistemäärien ja sanallisten arviointien välisen suhteen osalta.
2) Toinen kanneperuste, joka perustuu arviointivirheisiin kantajaa koskevassa aritmeettisessa arvioinnissa sillä perusteella, että mainittu arviointi ja arviointikertomukseen sisältyvä sanallinen arviointi eivät ole keskenään yhtenäisiä ja yhdenmukaisia.
3) Kolmas kanneperuste, joka perustuu arviointikertomusten laatimista koskevien sääntöjen rikkomiseen, menettelysään­ töjen rikkomiseen ja harkintavallan väärinkäyttöön sekä puolueettomuusvelvollisuuden laiminlyöntiin erityisesti sillä perusteella, että kantajan ensimmäinen arvioija muutti arviointiluonnostaan toisessa kantajaa koskevassa menettelyssä eli hallinnollisessa tutkimuksessa tapahtuneen kehityksen perusteella.